cyanic-selkie/wikianc huggingface dataset:
Suomen väestö
Suomi on yksi Euroopan harvimmin asutuista maista; väestötiheys on suhteellisen alhainen, noin 18 ihmistä neliökilometrillä. Väestö on jakaantunut maantieteellisesti hyvin epätasaisesti – suurin osa väestöstä elää rannikon tuntumassa, maan etelä- ja lounaisosissa. Yli miljoona henkeä asuu pääkaupunkiseudulla. Lapissa asuu keskimäärin vain kaksi ihmistä neliökilometrillä.
Muut viralliset kielivähemmistöt
Suomen laissa mainitut kielivähemmistöt ovat suomenruotsalaisten lisäksi saamelaiset, karjalaiset, romanit ja viittomakieliset. Suomessa käytetään sekä suomalaista viittomakieltä että suomenruotsalaista viittomakieltä. Vuoden 2021 väestötilaston mukaan saamenkielisiä oli 2023. Romanien lukumäärää ei voi arvioida kielitiedoista, koska useimpien romanien äidinkieleksi on merkitty suomi tai ruotsi.
Venäjänkieliset
Venäjänkielisistä erotetaan joskus omaksi ryhmäkseen ”vanhavenäläiset”, eli niiden venäläissukujen edustajat, jotka ovat asuneet Suomessa useiden sukupolvien ajan. Suomen Venäjänkielisten Yhdistysten Liitto on kritisoinut jakoa ”vanhavenäläisiin” ja ”uusvenäläisiin” perusteettomana ja harhaanjohtavana, sillä näillä käsitteillä ei ole selkeitä määritelmiä. THL arvioi vuonna 2012 Suomen 62 554 venäjänkielisestä (vuonna 2012) vanhavenäläisiin kuuluvan noin 5 000.
Etniset ryhmät
Suomessa ei tilastoida etniseen ryhmään kuulumista, mutta väestötilastossa on eräitä etnistä taustaa kuvaavia muuttujia, kuten äidinkieli ja syntymämaa. Kansainvälisen väestölaskentasuosituksen mukaan etnisyys perustuu etnisen ryhmän omaan käsitykseen historiallisesta ja alueellisesta tai valtiollisesta alkuperästä, ja etnisyystiedon tulisi aina perustua henkilön omaan ilmoitukseen. Koska Suomessa väestölaskenta tehdään rekistereiden pohjalta, Suomi ei voi tuottaa virallista tilastoa etnisistä ryhmistä.
Uskonnot
Kolmanneksi suurin uskonnollinen ryhmä on helluntaiherätys, johon kuuluu noin 45 000 jäsentä ja joka on siten Suomen vapaakristillisistä yhteisöistä suurin. Perinteisesti Suomen helluntaiherätys on toiminut yhdistyspohjaisena, eikä siksi näy uskonnollisten yhdyskuntien jäsenmääriä vertailevissa tilastoissa. Vuonna 2002 helluntailaisille rekisteröitiin uskonnollinen yhdyskunta, Suomen Helluntaikirkko, mutta siihen kuuluu edelleen vain vähemmistö helluntailaisista.
Kansanterveys
Miesten ja naisten elinajanodote on Euroopan unionin keskiarvon yläpuolella (vuonna 2021). Miesten ja naisten välinen kuolleisuusero on Suomessa suuri verrattuna useimpiin muihin läntisen Euroopan maihin. . Vuoden 2021 tietojen mukaan suomalaisten elinajanodote on edelleen jatkanut nousuaan ja oli 81,9 vuotta. Se oli 2021 korkeampi kuin esim. Tanskassa, Portugalissa, Alankomaissa, Kyproksella ja Itävallassa. Miesten elinajanodote 79,3 vuotta oli noin kaksi vuotta lyhyempi kuin Ruotsissa ja Norjassa ja toisaalta sama kuin Tanskassa.
Pretoro
Pretoro on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 965 ihmistä vuonna 2017. Vuoden 2011 väestönlaskennan mukaan kunnassa oli 989 asukasta.
Supersounds Music
Yhtiön jakelemia levymerkkejä ovat mm. Fullsteam Records, Play It Again Sam (PIAS), Earache, Ministry Of Sound, Combat Rock, Dynamic Arts ja AFM.
Kivijärvi (Padasjoki, Auttoinen)
Kivijärvi on Päijät-Hämeessä Padasjoella sijaitseva järvi.
Roald Dahl
Elämä ja ura
Dahl palveli toisessa maailmansodassa hävittäjälentäjänä. Hän osallistui taisteluihin Libyassa, Kreikassa ja Syyriassa ja saavutti Hawker Hurricane -hävittäjillä lentäessään hävittäjä-ässän nimitykseen tarvittavat viisi ilmavoittoa. Alle kuukauden kuluttua hänen lentäjän uransa alusta hänen koneensa putosi Libyan autiomaahan. Pakkolaskussa hän sai kallonmurtuman sekä vammoja selkärankaan ja lantioon, minkä lisäksi hän menetti näkökykynsä kuukaudeksi kasvojensa turpoamisen vuoksi. Hän aloitti kirjoittamisen toipilasaikanaan ja julkaisi novelleja lehdissä. Hänen ensimmäinen lastenkirjansa The Gremlins ilmestyi 1943.
Kustaa Vaasan kirkko
thumb|Koristeellinen alttari. Kustaa Vaasan kirkko on seurakuntakirkko Tukholman Vasastanin kaupunginosassa Odengatanin ja Karlbergsvägenin väliseen kiilaan jäävässä korttelissa, Odenplan-aukion länsilaidalla.
Yleisurheilun Euroopan-mestaruuskilpailut 1954
100 m
<br style="clear:left" />
<br style="clear:both" />
Churchill (Kanada)
Historia
Churchillin kaupunki sai nimensä HBC:n johtajan, Marlborough’n ensimmäisen herttuan John Churchillin mukaan. Vuonna 1741 valmistui kivilinnake Prince of Wales Fort, joka korvasi Churchilljoen suulle rakennetun hirsilinnoitteen. Ranskalaiset sotilaat valtasivat linnoituksen laukaustakaan ampumatta vuonna 1782 ja hävittivät sen. Uusi linnake rakennettiin lyhyen matkan päähän ylävirtaan. Linnakkeen toiminta keskittyi pääasiassa kaupankäyntiin alkuperäiskansojen kanssa. Linnake sijaitsi suhteellisen kaukana HBC:n ja sen kilpailijan North West Companyn varsinaisista kiistanalaisista kauppa-alueista, joten sen merkitys kauppasodan suhteen jäi vähäiseksi. Kuitenkin linnake tarjosi tasaisen, muttei järin tuottoisan turkistuotannon lähteen.
Protaktinium(V)kloridi
Koska protaktinium on erittäin harvinaista, myrkyllistä ja radioaktiivista, myöskään sen yhdisteillä ei ole juuri mitään käyttötarkoituksia.
Isto Hiltunen (albumi)
Isto Hiltunen on Isto Hiltusen esikoisalbumi, joka julkaistiin vuonna 1994. Sen tekijöistä monet ovat kotoisin entisen Jugoslavian alueelta, keskeisimpinä tuottaja Michael Goodman (myös sovittajana salanimellä Mikko Mäkinen) sekä säveltäjä Edo Mulahalilovic. Sanoitukset on tehnyt Turkka Mali.
Jon Nietos
Korppien kestit
Korppien kesteissä Jon esiintyy vain lyhyesti Samwellin kertojaluvussa, kun hän lähettää Samin Kastelliin opiskelemaan uudeksi mestariksi.
Bunker Hillin taistelu
Taistelu
Ammusten loputtua amerikkalaiset kävivät lähitaistelua pistimin ja nuijin. Lopulta he vetäytyivät Bunker Hillin yli ja poistuivat niemeltä Charlestownin kannaksen kautta. Britit seurasivat amerikkalaisia Bunker Hillille, ja asettuivat puolustukseen kukkulalle.
Prestwickin lentoasema
Viime vuodet
8. maaliskuuta 2013 Infratil ilmoitti myyvänsä Prestwickin lentoaseman. Kenttää ei ostanut kukaan ennen lokakuuta 2013, jolloin Skotlannin hallitus kertoi aikeistaan ostaa kenttä julkiseen omistukseen. Tappiota tekevä lentoasema siirtyi hallituksen omistukseen 22. lokakuuta yhden punnan hintaan. Kauppa valmistui marraskuun lopussa 2013. Skotlannin varapääministeri Nicola Sturgeon kommentoi, että lentokentän yksityisomistus olisi ollut mieluisampi vaihtoehto, mutta kentän luomien työpaikkojen suojeleminen pakotti hallituksen ottamaan lentokentän haltuunsa.
Peugeot 206
Peugeot 206 (1998–2009)
Lievästi urheilullisessa XS:ssä oli ABS-jarrut, sähköpeilit, etusumuvalot ja öljymäärän mittari.
GTI-mallista valmistettiin myös 4 000 kappaleen numeroitu erä Peugeot 206 GT -erikoismallia. Auto vastasi tekniikaltaan ja varustelultaan täysin GTI:tä, mutta sen ulkonäkö muistutti enemmän Peugeot 206 WRC:tä. left|thumb|249x249px|Peugeot 206 CC Kolmas erikoismalli oli vuonna 2000 esitelty viisiovinen Roland Garros. Siinä oli 1,6-litrainen (109 hv) bensiinimoottori, joka korvasi aikaisemman 88-hevosvoimaisen myös muissa malleissa. Auton tunnisti vihreästä Tie Break -metalliväristä ja lasikatosta. Ylelliseen varusteluun kuului nahka/alcantara-verhoilu, kevytmetallivanteet, tuulilasinpyyhinten sadetunnistin, monitoimiohjauspyörä ja automaatti-ilmastointi.
XR:n korvasi Color Line syksyllä 2001. Siinä oli korinväriset puskurit, hopeapohjainen mittaristo, värikäs verhoilu (keltainen, punainen tai sininen), uudet etuistuimet ja 14 tuuman pyörät.
Alkuvuodesta 2004 markkinoille tuli uusi 16-venttiilinen 1,4 litran (88 hv) moottori. Vanha 1,4-litrainen jäi XR-malleihin. Samaan aikaan GTI, RC ja Roland Garros saivat turvaverhot vakiovarusteeksi ja SW:n uudeksi perusmalliksi tuli vaatimaton Boulevard. Samana keväänä 2,0-litraisen HDi:n korvasi Suomessa uusi 1,6 HDi (109 hv), jossa oli hiukkassuodatin. Moottorin sai XT- ja XS-malleihin. Toinen uutuus oli erikoismalli S-Edition, varusteltuna metallivärillä, radio/CD-soittimella, kevytmetallivanteilla ja ilmastoinnilla.
Saman vuoden lokakuussa Cityn korvasi Oxygo, jossa oli korinväriset ovenkahvat ja ulkopeilit sekä myös ilmastointi. Moottoriksi sai 1,4-litraisen bensiini- tai dieselmoottorin. Vuonna 2008 nimeksi vaihtui Sport, mutta varustelussa ei tapahtunut muutoksia.
Alinen-Kyynärö
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Pitkälänojan valuma-alueeseen (35.788) se kuuluu. Järven vedenpinnan korkeus on 105 metriä mpy.
Aivokurkiainen
thumb|Aivojen poikkileikkaus. Aivokurkiainen (corpus callosum) esitetty vasemmalla. Aivokurkiainen on hermoratojen muodostama poikittainen aivojen osa, joka yhdistää vasemman ja oikean aivopuoliskon eli hemisfäärin toisiinsa. Näin se mahdollistaa sen, että molemmat aivopuoliskot voivat vastaanottaa tietoa kummaltakin puolelta ruumista. Jos aivokurkiainen vahingoittuu tai se katkaistaan esimerkiksi vaikean epilepsian hoitamiseksi, myös suurin osa aivopuoliskojen välisistä yhteyksistä katkeaa. Yhteyden katkeamisella voi olla vaikutuksia ainakin tiedonkäsittelyyn ja liikekoordinaatioon. Lisäksi katkaisu voi aiheuttaa vieraan käden oireyhtymän. Kuitenkin muutaman vuoden kuluttua leikkauksesta korvaavat hermoradat ovat ottaneet aivokurkiaisen tehtävät itselleen hoidettaviksi, ja aivopuoliskojen yhteistoiminta palaa lähes ennalleen.
Belgiansininen
Historia
Belgiansininen kehittyi Belgian keski- ja yläosissa 1800-luvulla, kun paikallista karjaa risteytettiin brittiläisten shorthorn-rodun ja mahdollisesti charolais-rodun kanssa. Alun perin rodussa oli sekä lypsy- että lihalinja. Nykymuotoonsa rodun kehitti 1950-luvulla professori Hanset, joka työskenteli Liègen provinssissa keinosiemennyskeskuksessa.
Chet Atkins
RCA Victor
Atkins levytti RCAlle 1970-luvun ajan, mutta vuosikymmenen loppupuolella hän koki yhtiön rajoittavan kehitystään. Hän siirtyi Columbialle 1982. COlumbialla hän osoitti olevansa myös taitava jazz-kitaristi, mutta palasi joitakin kertoja countryn pariin.
Yhdentoista virran maa – Siirtomaa-Suomen laulut
Yhdentoista virran maa – Siirtomaa-Suomen laulut on Mikko Alatalon kokoelma-albumi, joka julkaistiin 21. lokakuuta 2009. Kokoelma sisältää Alatalon Siirtomaa-Suomen laulut -trilogian albumit: Yhdentoista virran maa (1978), Iso joki tulvii (1981) sekä III tasavallan vieraana (1982).
Rakkauden laulu
Albumi debytoi Suomen virallisen listan sijalla 28.
Elviira & Rake
Esikoisalbumi Aurinkotuulessa julkaistiin kesäkuussa 2017. Siltä ehdittiin julkaista ennakkoon singleinä kahden ensimmäisen lisäksi vielä kappaleet ”Hyvää matkaa”, ”Kuolleet nousee haudoista”, ”Hyvästi James Bond” sekä ”Kaksi koiraa”.
Sosiaali- ja terveysjärjestöt
Suomalaisten sosiaali- ja terveysalan järjestöjen valtakunnallisena kattojärjestönä toimii SOSTE Suomen sosiaali ja terveys ry.
Hudson Bay Railway
Rautatien historiaa
Poliittiset vaikeudet, rahoitusongelmat ja rakennustyön hankaluudet johtivat väistämättä viivytyksiin. Suuri osa ratalinjasta oli rakennettava suo- ja ikirouta-alueille, ja useita kallioleikkauksia oli tehtävä kovaan graniittikallioon. Suunnitelmat rautatien jatkamisesta Gillamin kaupungista sekä Port Nelsoniin että Churchilliin olivat valmiina, mutta vasta vuonna 1926 rautatien pääteasemaksi määrättiin Churchill. Ratalinja valmistui viimein 29. toukokuuta 1929.
Helsingin islamilainen hautausmaa
Islamilaisen hautausmaan vanhin säilynyt hauta on kasakka Gafur Kangatslinin vuodelta 1916. Alueella on myös vuonna 1956 paljastettu arkkitehti Maunu Siitosen suunnittelema Pro Finlandia 1939–1944 -muistomerkki sodissa kaatuneille Suomen muslimeille.
Juri Sedyh
Vuonna 1976 Sedyh heitti 12. toukokuuta Prahassa uuden oman ennätyksensä lukemiin 78,86. 24. kesäkuuta Kiovassa hän voitti ensimmäisen Neuvostoliiton mestaruutensa. Saman vuoden Montrealin olympialaisten moukarikilpailu oli erityisen kovatasoinen, sillä kuusi heittäjää ylitti 74 metriä. Tuolloin 20-vuotias Sedyh heitti toisella heitollaan tuloksen 77,52, mikä riitti kultamitaliin. Myös kaksi muuta mitalia menivät Neuvostoliiton heittäjille, Aleksei Spiridonoville ja Sedyhin oppi-isälle Bondartšukille.
Kajaanin kaupunginkirjasto
Historia
1800-luvulla Kajaanissa toimi useita kirjastoyksiköitä. Vuosina 1860–1888 Kajaanissa toimi kaupunginkirjaston rinnalla lainakirjasto. Vuonna 1862 kaupungissa aloitti toimintansa Kajaanin ruotsinkielinen kirjasto. 1800-luvun lopulla Kajaani perusti lukusalin. Vuonna 1977 Kajaanin kaupungin ja maalaiskunnan kuntaliitoksen myötä yhdistettiin kaupunginkirjasto ja maalaiskunnan kirjasto. Liitoksen jälkeen Kajaanin kirjastolaitoksen muodostivat pääkirjasto, 7 sivukirjastoa, 5 laitoskirjastoa ja kirjastoauto.
Francisco Ferrera
Ferrera syntyi tuntemattomille vanhemmille tammikuussa 1794. Hän nousi kotikaupunkinsa San Juan de Floresin pormestariksi ja liittyi 1820-luvulla Francisco Morazánin joukkoihin, jotka taistelivat kapinallisia vastaan. Ferrera kääntyi kuitenkin Keski-Amerikan liittovaltiota johtanutta Morazánia vastaan, ja José María Martínez Salinasin hallinto julisti Hondurasin itsenäiseksi 26. lokakuuta 1838.
Murikka-opisto
thumb|Opiston pääsisäänkäynti. thumb|upright=0.6|Murikan pihapiirissä on [[Tampellan lahjoittama vuonna 1929 valmistettu höyryvasara, joka toimii tamperelaisen metalliteollisuuden muistomerkkinä.]] Murikka-opisto on erityisesti Teollisuusliiton jäsenille, ennen vuotta 2018 Metalliliiton jäsenille ja organisaatioille, työelämätaitoja ja työyhteisöjen työhyvinvointiin liittyvää koulutusta tarjoava kansanopisto, joka sijaitsee Tampereen Polsossa entisen Teiskon kunnan alueella. Opisto on osa työelämäopistojen ryhmää, johon Murikan ohella kuuluvat Aktiivi-instituutti, Kiljavan Opisto sekä JHL-opisto. Opistojen muodostaman T-opistot ry:n jäseniä ovat lisäksi Työväen Akatemia, Voionmaan koulutuskeskus, Työväen Sivistysliitto, Kansan Sivistystyön liitto sekä Toimihenkilöjärjestöjen Sivistysliitto.
Benn Pitman
1870-luvulta lähtien Pitman luennoi Cincinnatin yliopistossa taiteesta ja kirjankuvitusmenetelmistä.
Ville Salminen
Lavastaja-näyttelijä
Turusta Salminen siirtyi vuonna 1932 lavastajaksi Kansan Näyttämölle, josta tie vei lavastaja-näyttelijäksi 1933 Kotkan Näyttämölle, 1935 Porin Teatteriin ja edelleen 1937 Helsingin Työväen Teatteriin. Vuonna 1938 vuorossa oli kiinnitys Suomi-Filmiin, jossa Salminen lavasti seuraavan kuuden vuoden aikana 16 elokuvaa, näytteli 13 roolia sekä ohjasi ja käsikirjoitti yhden elokuvan. Yhden kiitetyimmistä lavastustöistään hän teki Sysmäläisessä (1938). Santarmieversti Vasiljevin rooli klassikkoelokuvassa Aktivistit (1939) teki Salmisesta tunnetun antagonistiosien esittäjän.
Šaikh al-balad
Šaikh al-balad oli joidenkin muodollisesti Osmanien valtakunnan alaisten Egyptin hallitsijoiden käyttämä arvonimi. Arabiankielinen arvonimi tarkoittaa suomeksi suurin piirtein "maan isäntää" ja ehkä tunnetuin arvonimeä käyttänyt hallitsija oli Ali Bei al-Kabir. Arvonimi ei ollut virallinen Osmanivaltakunnan arvonimi, mutta osmanitkin käyttivät sitä joissain yhteyksissä kanssakäynnissään Egyptin hallitsijoiden kanssa. Sen käyttö alkoi 1700-luvun alkupuoliskolla ja sen käyttö jatkui Napoleonin Egyptin sotaretkeen saakka vuoteen 1798.
Käytön historia
Arvonimen käyttö alkoi yleistyä 1700-luvun alkupuoliskolla. Vuosisadan puoliväliin mennessä arvonimeä käyttivät etenkin Qazdaglijja-ryhmittymän jäsenet. Heidän valtansa tukipylväs oli Egyptin janitsaarirykmentti, jonka komentajat kilpailivat arvonimen käytöstä keskenään. Rykmentin ehkä huomattavin komentaja oli Ibrahim Džawiš Katkhuda, joka piti šaikh al-baladin arvonimeä vuosina 1743–1754. Ehkä tunnetuin arvonimen käyttäjä oli kuitenkin tuli myöhempi lempinimen Bülüt kapan eli "Pilviin kurkottaja" saanut Ali Bei al-Kabir. Ali Bei al-Kabir hallitsi käytännössä osmaneista itsenäisesti, mutta hänen seuraajansa Muhammad Bei Abu al-Dhahab tunnusti jälleen ainakin muodollisesti osmanien yliherruuden.
On the Outside Looking In
On The Outside Looking In on rap-kaksikon 8-Ball & MJG toinen studioalbumi. Sen edeltäjä oli Comin' Out Hard. On The Outside Looking In -albumi julkaistiin vuonna 1994.
Myrkky (Karijoki)
Tärkeitä rakennuksia
Kylän vapaa-ajankeskus eli ”Vapari” uimapaikkoineen sijaitsee Pikku-Myrkyn pohjoisosassa.
Entisen rautatieaseman päärakennus, mylly ja entinen ruotsinkielinen kansakoulu ovat täydellisesti tuhoutuneet tulipaloissa.
Yhdistystoiminta ja muu yleishyödyllinen toiminta
Ainakin vielä 1990-luvulla kylässä toimivat aktiivisesti Myrkyn maa- ja kotitalousseura (yhdistysrekisterissä 1993–2009) sekä urheiluseura Karijoen Tapparan (rekisteröity 1970) Myrkyn alaosasto. Kylässä on ollut Isojoen-Karijoen 4H-yhdistyksen toimintaa.
Norway House
53.96667°N, -97.84028°W
Pohjan stadion
Pohjan stadionille jääkenttä toimi 1950- ja 1960-luvuilla myös pikaluisteluratana jääpallokentän yhteydessä. 1960-luvulla murtomaahiihdossa olivat puistohiihdot hyvin suosittuja. Niinpä Pohjan stadionin alueella ja sen välittömässä ympäristössä järjestettiin vuosittain puistohiihtokisoja nimekkäimpänä edustajana olympiavoittaja Eero Mäntyranta.
Roccascalegna
Roccascalegna on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 172 ihmistä vuonna 2017. Vuoden 2011 väestönlaskennan mukaan kunnassa oli 1 285 asukasta.
Dunadd
Dunadd oli kaupunki nykyisessä Skotlannissa. Se sijaitsi Add-joen varrella 53 m korkealla kukkulalla. Vuosina 500–900 se oli alueen tärkein kaupunki. Dunadd oli skottien, Irlannista saapuneen kelttiheimon valtion, Dál Riatan pääkaupunki. Nykyisin kaupungista on jäljellä muutamia raunioita.
Boss Hogg Outlawz
Boss Hogg Outlawz on houstonilainen levy-yhtiö, jonka perustaja on Slim Thug. Slim Thug perusti Boss Hogg Outlawsin vuonna 2000. Boss Hogg Outlawsin ensimmäinen albumi on Serve & Collect.
Janne Kuusi
Janne Kuusi avioitui vuonna 2000 oikeustieteilijä Anne Alvesalon kanssa. Janne Kuusen veljiä ovat muusikko Kim Kuusi ja juristi Kai Kuusi.
Afroamerikkalaiset
Suurin osa afroamerikkalaisista on Länsi-Afrikan rannikolta Yhdysvaltoihin tai sen alueella aikaisemmin sijainneisiin brittiläisiin siirtokuntiin 1600-luvulta lähtien rahdattujen orjien jälkeläisiä. Orjuus lakkautettiin Yhdysvaltain sisällissodan jälkeen vuonna 1865. 1960-luvulta alkaen kansalaisoikeusliike on pyrkinyt parantamaan afroamerikkalaisten asemaa ja nostamaan mustan väestön itsekunnioitusta. Kuuluisimpia mustia kansalaisoikeustaistelijoita 1960-luvulla olivat Martin Luther King ja Malcolm X. Yhdysvaltain presidenttinä vuosina 2009–2017 ollut Barack Obama on isänsä puolelta afrikkalainen, maan kongressissa on useita afroamerikkalaisia ja useissa suurissa kaupungeissa on ollut musta pormestari. Afroamerikkalaisilla on ollut näkyvä asema 1900-luvun lopulla myös yhdysvaltalaisessa populaarikulttuurissa ja urheilussa.
Väestötietoa
thumb|350px|Afroamerikkalaisten osuus väestöstä piirikunnittain vuonna 2020. Lukumääräisesti eniten afroamerikkalaisia vuoden 2013 arvion mukaan on New Yorkin osavaltiossa, 3,7 miljoonaa eli 19 % asukkaista. Suhteellisesti eniten afroamerikkalaisia on Mississippissä, 38 prosenttia. Myös Georgiassa (32 %), Marylandissa (32 %) ja Louisianassa (33 %) heitä on yli 30 prosenttia. Pääkaupunki Washingtonissa afroamerikkalaisia on 51 %. Kaikista kunnista suurin afroamerikkalaisten osuus on Mississippin Holmesissa, 83,2 %. Osavaltioista vähiten afroamerikkalaisia on Montanassa ja Idahossa, yksi prosentti kummassakin.
Kamppailu kansalaisoikeuksista
Toisen maailmansodan jälkeen afroamerikkalaisten asema parani kun liittovaltio alkoi puuttua mustien syrjintään. Rauhanomaisen kansalaisoikeusliikkeen johtajat kuten Martin Luther King taistelivat menestyksellisesti mustien tasa-arvon puolesta. Vuonna 1954 Korkein oikeus julisti koulujen rotuerottelun perustuslain vastaiseksi, minkä seurauksena mustat oppilaat päästettiin valkoisiinkin kouluihin. Kansalaisoikeusliike onnistui saavuttamaan afroamerikkalaisille periaatteellisen tasa-arvon 1960-luvulla, mutta syrjintää on esiintynyt paikoitellen senkin jälkeen lakiuudistuksista huolimatta. Toisaalta valtion työhönotossa ja korkeakoulujen opiskelijavalinnoissa on 1960-luvulta alkaen sovellettu positiivista syrjintää, jonka kautta afroamerikkalaisten asemaa työelämässä ja opiskelijamääriä on saatu nostettua.
Merkkipäivät
Afroamerikkalaisiin liittyviä tärkeitä merkkipäiviä ovat etenkin helmikuussa vietettävä Mustan historian kuukausi, joulukuun lopussa vietettävä Kwanzaa, kesäkuun 19. päivänä vietettävä orjien vapautuksen muistopäivä Juneteenth ja tammikuussa vietettävä Martin Luther Kingin päivä.
Iso Humalajärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Pitkälänojan valuma-alueeseen (35.788) se kuuluu. Järven vedenpinnan korkeus on 139 metriä mpy.
Vredefort-kraatteri
Vredefort-kraatteri on Etelä-Afrikassa Johannesburgista lounaaseen sijaitseva maailman suurin ja vanhin törmäyskraatteri. Sen aiheutti noin kaksi miljardia vuotta sitten läpimitaltaan ainakin 10 kilometrin kokoinen asteroidi. Aluksi kraatteri oli 40 kilometriä syvä ja 100 kilometriä leveä, mutta heti törmäyksen jälkeen se suureni mahdollisesti 180-300 kilometrin levyiseksi, kivet alkoivat muotoutua ja seinämät sortuivat. Pitkäaikaisen eroosion takia tarkkaa kokoa on vaikea määritellä. Törmäys on nostanut kiveä noin 25 km:n syvyydestä. Alueella on 2,1-2,5 miljardia vuotta sitten muodostuneita sedimenttikivilajeja ja 3,1-3,5 miljardia vuotta vanhaa graniittia. Kraatterin keskushuippu on ollut Unescon maailmanperintöluettelossa vuodesta 2005 alkaen.
Roccaspinalveti
Roccaspinalveti on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 275 ihmistä vuonna 2017. Vuoden 2011 väestönlaskennan mukaan kunnassa oli 1 434 asukasta.
Aleksandr Tihonov
Aleksandr Ivanovitš Tihonov (, s. 2. tammikuuta 1947) on venäläinen ampumahiihtäjä ja nelinkertainen olympiavoittaja.
Cream tea
Kreivikunnat ovat kiistelleet vielä 2000-luvulla siitä, kumman alueella cream tea alun perin keksittiin. Historiantutkijoiden mukaan Devonissa toimineessa Tavistockin luostarissa syötiin jo 1000-luvulla leipää kerman ja hillon kanssa.
Spark SRT05e
Kehitys ja muutokset
Gen2 autossa on edeltäjäänsä nähden täysin uudelleen suunniteltu runko ja kori. Auton rungon on kehittänyt Spark Racing Technology. Autossa ei ole lainkaan takasiipeä, vaan pitovoima tuotetaan suurella takadiffuusorilla. Toisen sukupolven auton akuston toimittaa McLaren Applied Technology ja sen kapasiteetti on tuplasti isompi. Toisin kuin Gen1 auton akusto, Gen2 auton akusto kestää koko kilpailun eikä autoa tarvitse vaihtaa kilpailun keskellä. Autoon on tuotu myös Halo-turvakaari, johon on lisätty ledvalot. Auton renkaat ovat 18 tuumaiset Michelinit, joilla voi ajaa sekä sateella että kuivalla kelillä. Jarrut on valmistanut Brembo.
Carnacin menhirit
Carnacin pystykivet muodostavat miljöön Mika Waltarin pienoisromaanissa Fine van Brooklyn.
Karpathos (antiikin kaupunki)
Maantiede
Karpathos oli yksi Karpathoksen saaren neljästä poliksesta. Muut kolme olivat Arkesseia, Brykus ja Eteokarpathioi. Karpathoksen kaupungin tarkkaa sijaintia ei tunneta, mutta se sijaitsi oletettavasti Karpathoksen saaren eteläosissa lähempänä kapean saaren itä- kuin länsirannikkoa. Yleensä kaupunki sijoitetaan nykyisen Apérin kylän paikalle noin kuusi kilometriä luoteeseen nykyisestä Kárpathoksen kaupungista eli Pigádiasta, mutta tätä teoriaa on myös vastustettu. Antiikin Karpathoksen satamaksi usein oletettu Potidaion eli Poseidion on paikannettu nykyisen Pigádian paikalle saaren itärannikolle. Sitä on ehdotettu kuitenkin myös Karpathoksen kaupungin itsensä paikaksi ainakin myöhemmällä ajalla, ja jopa Eteokarpathioin polis-keskukseksi.
Mother’s Milk
Kitara
John Fruscianten tulo Red Hot Cili Peppersiin muutti yhtyeen kitarasoundia rytmikkäämmästä enemmän melodisemmaksi, myös entistä monimutkaisemmaksi ja harmonisemmaksi. Mikä tuli esille monissa heavy metal kitarariffeissä. Levyn teon aikaan tuottaja Beinhornilla ja Frusciantella oli erimielisyyksiä siitä, minkälainen kitarasoundin pitäisi olla. Beinhorn halusi enemmän metallia kuulostavamman soundin, kun taas ennen Chili Peppersillä oli enemmän funkmainen soundi. Frusciante oli turhautunut tähän asenteeseen, se oli hänen mielestään liian ”machomainen”.
Eino Solje
Yhteiskunnalliset tehtävät
Solje on yhteiskunnallinen vaikuttaja eri järjestöissä.
Rayman Raving Rabbids TV Party
Rayman Raving Rabbids TV Party on videopeli, joka julkaistiin vuonna 2008 Wii- ja Nintendo DS -konsoleille. Se on Raving Rabbids -sarjan kolmas osa.
Tarina
Rayman Raving Rabbids TV Party-pelin tarina alkaa siitä, kun edeltäjistä tutut pupuolennot jatkavat valloitustaan. Tällä kertaa yksi pupuolento huomaa laitteiston, jonka sisälle menemällä pääsee TV:n sisälle. Pupu päättää kokeilla sitä ja päätyy lopulta pesukoneessa kierimisen ja putkea pitkin änkemisen jälkeen TV:n sisälle ja alkaa vallata kaikkia TV-kanavia, hallita maailmaa ja auttaa muita pupuja pääsemään TV-maailman sisälle.
Vastaanotto
Peli sai pääosin positiivisia arvosteluja, sillä muun muassa IGN palkitsi sen muutamilla Wii Specific -palkinnoilla vuonna 2008, muun muassa parhaasta äänen käytöstä, "Best Family Game" ja "Best Use of the Wii Balance Board" -palkinnot. Siitä huolimatta se sai paljon kritiikkiä Rayman-faneilta siitä, ettei Rayman esiinny juuri lainkaan pelissä vaan lähinnä vain joissakin välikohtauksissa. Tämä peli sai IGN:ltä arvosanaksi 7,0 ja GameTrailersilta se sai arvosanaksi 7,4.
Kauhajoen lentokenttä
Historia
Lentokentän rakentamisen aloitteen teki Kauhajoen Ilmailuyhdistys ry 16. helmikuuta 1971, anoessaan puolustusministeriöltä lupaa kunnostaa sodanaikainen varalaskukenttä lentokelpoiseen kuntoon. Selvisi kuitenkin, että Metsähallitus olisikin mahdollisen luvan myöntäjä. 4. tammikuuta 1972 Metsähallitus teki vuokrasopimuksen monivaiheisten selvitysten jälkeen. Kentän lupahakemuksia vauhdittivat tuolloin suunnitteilla olleet reittiyhteydet ulkomaille sekä ulkomaankaupan ja teollisuuden tarpeet. Rakennuslupa tuli, ja yleiseen käyttöön kenttä hyväksyttiin 16. lokakuuta 1973.
ViewVC
ViewVC (aiemmin ViewCVS) on avoimen lähdekoodin ohjelmisto CVS- ja SVN-versionhallintatiedostojen selaamiseen Internet-selaimella. ViewVC on kirjoitettu Pythonilla, ja sen lisenssi on BSD.
ViewVC-ohjelmistoa käytetään Sourceforge.netissä.
Tuomo Väänänen
Tuomo Tapio ”Vänni” Väänänen on suomalainen rumpali ja sovittaja, joka tunnetaan parhaiten Problems?- ja Pelle Miljoona & Rockers -yhtyeistä. Rockersissa Väänänen soitti alkuvuodesta 1999 vuoteen 2006, jolloin yhtye hajosi.
Arsia Mons
Luolastot
Maaliskuussa 2007 yhdysvaltalainen tutkijaryhmä raportoi havainneensa vuoren ympäristöstä seitsemän tummaa kohdetta, jotka termisen emissionsa perusteella eivät ole muuta maastoa tummempaa ainetta vaan ilmeisesti sisäänkäyntejä Marsin pinnan alla sijaitseviin luoliin. Näiden aukkojen läpimitat ovat 100–252 metriä ja niiden syvyys on ainakin sadan metrin luokkaa, sillä aukkojen seinämiä tai pohjaa ei ole havaittavissa. Juuri seinämien ja pohjan havaitsemattomuus erilaisissa valaistusoloissa viittaa siihen, etteivät kyseessä ole kraatterit tai vastaavat rakenteet vaan aukot ovat sisäänkäyntejä laajempaan tilaan. Tutkijaryhmä käyttää aukoista epävirallisia työnimiä Dena, Chloë, Wendy, Annie, Abbey, Nikki ja Jeanne. Aukkojen paljastamat luolastot saattaisivat toimia suojana, jossa mikrobitasoinen elämä olisi mahdollista. Ohut ilmakehä aukkojen leveysasteella estää kuitenkin toistaiseksi laskeutujan lähettämisen alueelle.
Keri Sable
Elämäkerta
Sable syntyi Buffalossa, New Yorkissa, italialaista alkuperää olevaan perheeseen. Valmistumisen jälkeen vuonna 2004 Sable aloitti aikuisviihdeuransa muutettuaan Los Angelesiin.
Kutteri
Kutteri tarkoittaa seuraavia:
Turun yliopiston Satakuntalais-Hämäläinen Osakunta
2000-luvun alku: Uutta toimintaa, uusi vanha tilakriisi
Tilaongelman ratkaisuksi osakunnat löysivät Kirkkotie 6:ssa sijaitsevan vanhan keltaisen puutalotalon, joka osakuntien peruskorjaamana toimi niiden toimistona ja toimintapaikkana. Tilaa myös vuokrattiin juhla-, bile- ym. käyttöön ainejärjestöille sekä muille yhdistyksille. Entisen ravintolan muistoa kunnioittaen uusi osakuntatalo nimettiin Uusi-S:ksi. Osakunnat toimivat tiloissa aina vuoden 2015 joulukuuhun asti, jolloin alueelle kaavoitetut uudet asuinrakennukset johtivat rakennuksen purkuun ja siten vuokrasopimuksen päättymiseen.
Juhlat ja perinteet
Perinteisten tapahtumiensa lisäksi SHO järjestää tapahtumia myös yhteistyössä muiden osakuntien tai Sohon Torwien kanssa.
S-Osakunnat
S-Osakunnat ry oli myös osaomistajana turkulaisessa käsityöläisoluisiin keskittyneessä Radbar Turku -nimisessä anniskeluravintolassa.
Nahkapohjainen vene
Currachia (”curragh” on englantilaistettu kirjoitusmuoto; iiriksi currach, vanh. curach, paikall. naomhóg ) käytetään edelleen kalastukseen, mutta myös virkeään soutukilpailutoimintaan. Niiden näkeminen Irlannin länsirannikolla muiden veneiden joukossa ei ole mitenkään harvinaista. Vaippamateriaali on nykyään tosin vaihtunut tervakankaaksi. Currachin varsinainen etu on sen keveys; se on helppo kantaa turvaan rantatyrskyiltä. Keveyden ansiosta myös syväys on hyvin pieni ja tyynessä vedessä kolmen soutajan kilpavauhdilla currach tuntuu suorastaan lentävän veden päällä, vaikka se ensin saattaakin antaa kömpelön ”kanoottimaisen” vaikutelman. Joustavan rakenteensa ansiosta currach on merenkäynnissä lähes äänetön, sillä aallot eivät loisku sen runkoa vasten, toisin kuin on laita puurunkoisessa ja etenkin lasikuituisessa veneessä.
Killa (Aiolis)
Historiallisen ajan Killa oli yksi Aioliin dodekapoliin kahdestatoista kaupungista (ja myöhemmin yhdestatoista kaupungista). Kaupungin kansalaisesta käytettiin etnonyymiä Killaios. Killassa oli Apollon Killaiokselle omistettu temppeli. Strabonin mukaan aiolialaiset rakensivat sen alun perin Kolonaihin.
Berens River
Berens River on kylä Berensjoen varrella Winnipegjärven itärannalla, noin 290 kilometrin päässä pohjoiseen Manitoban provinssin pääkaupungista Winnipegistä. Kylän asukasluku on nykyisin 42 (2001). Asukaslukuun ei ole huomioitu Berens River First Nation -intiaanireservaattia, jonka asukasluku on 2 531.
Asukasluvun kehitys
Sitä vastoin intiaanireservaatin asukasluku on nousussa: vuoden 1996 tilaston mukaan reservaatin väkiluku oli 2 004, kun se on vuoteen 2004 mennessä kohonnut 2 531 asukkaaseen.
Parthenion (Aiolis)
Antiikin lähteiden mukaan Parthenion sijaitsi lähellä Pergamonia. Nykyisin se sijoitetaan Pergamonista koilliseen, lähelle nykyisen İzmirin maakunnan Çaltıkorua ja Paşaköytä.
Mannisenjärvi
Mannisenjärvi on Kiiminkijoen vesistöalueeseen kuuluva järvi Mannilan kylässä Joloksen kaupunginosassa Ylikiimingissä Oulussa Pohjois-Pohjanmaalla. Järvi on Kiiminkijokeen laskevan Jolosjoen alkulähde. Järven pinnan korkeus on 67,4 metriä merenpinnan yläpuolella.
Kastanajärvi
Kastanajärvi on Kanta-Hämeessä Hämeenlinnassa  sijaitseva järvi.
Matkapuhelinverkko
Energiankulutus
Langattomien nettiyhteyksien käytön lisääntyminen on johtanut siihen, että tukiasemien kuluttama sähkö on alkanut muodostaa yhä suuremman osan matkapuhelinverkon energiankulutuksesta. Tukiasemien suuri sähkönkulutus johtuu ennen kaikkea niiden huonosta energiatehokkuudesta. Esimerkiksi tyypillinen 3G-lähetin tarvitsee 500 wattia tuottamaan 40 watin edestä lähetystehoa. Tämän lisäksi sähköä kuluu tukiaseman tuottaman hukkalämmön pois tuulettamiseen.
Joan Lino Martínez
Joan Lino Martínez (s. 17. tammikuuta 1978) on kuubalaissyntyinen pituushyppääjä, joka edustaa nykyisin Espanjaa.
Minä taistelen
Minä taistelen on Korisevan ensimmäinen levy Edel Records Finlandilta ja albumi juhlisti myös hänen 20-vuotista uraansa Tangomarkkinoiden Tangokuningatar-tittelin voittamisesta 1989 lähtien.
Global Assessement on Biodiversity and Ecosystem Services -arviointiraportti
Global Assessement on Biodiversity and Ecosystem Services -arviointiraportti on YK:n alaisuudessa toimivan IPBES:n laatima ympäristön tilannetta käsittelevä raportti, joka julkistettiin Unescon päämajassa Pariisissa 6.5.2019. Luken mukaan raportin pääviestinä on, että on muutettava luonnon monimuotoisuuden eli biodiversiteetin hupenemiseen johtavia rakenteita ja järjestelmiä niin kulutuksen ja kaupankäynnin kuin liikenteen ja energia- ja luonnonvaratalouden osalta, on lähdettävä hakemaan kokonaisvaltaista muutosta.
Vancouver (Washington)
Kaupunki sijaitsee Columbia-joen pohjoisrannalla. Joen vastarannalla sijaitsee Portland.
Ramat Gan Stadion
Ramat Gan Stadion on jalkapallostadion, joka sijaitsee Ramat Ganissa Israelissa. Israelin jalkapallomaajoukkue pelaa muun muassa stadionilla kotiottelunsa.
Stadion valmistui vuonna 1951 ja se on maan suurin jalkapallonäyttämö. Sen kapasiteetti on 41 583 ja uusin stadionin 13 370-paikkainen katsomo valmistui vuonna 1982, jolloin sitä muutenkin kunnostettiin.
Johannes ja Pirkale
Vuonna 1958 tarinassa Kuusistrumffinen huilu ilmestyivät sivuhahmoiksi pienet siniset strumffit (schtroumpfs), jotka saivat pian oman sarjakuvansa.
Acta Legis Turkuensia
Numero 2015
Sisältö:
Alinen Tuuloslammi
Alinen Tuuloslammi Ali-Tuuloslammi on Kanta-Hämeessä Hämeenlinnassa Sairialan kylän lähellä sijaitseva lampi.
Silovalaat
Silovalaiden tärkeintä ravintoa ovat hankajalkaiset, joita ne siivilöivät vedestä uiden hitaasti suu auki. Ne ruokailevat yleensä pinnassa tai sen lähellä. Silovalaat elävät yksin tai pienissä, korkeintaan 3–4 yksilön ryhmissä.
Kanadanilves
Kanadanilvestä tavataan Kanadassa, Alaskassa ja Yhdysvaltain pohjoisoissa. Sitä metsästetään turkin vuoksi, ja se on monilla alueilla vähenemässä elinalueen kutistumisen vuoksi.
Peugeot 309
Liki vuoden mallia myytiin vain viisiovisena (mallimerkinnän ensimmäinen kirjain G), ennen kuin kolmioviset (X-vaihtoehdot) tulivat markkinoille. Verhoilu- ja varustevaihtoehtoja oli kolme. Halvin ja yksinkertaisin oli L. Hieman runsaampaa varustetasoa kuvasi R-kirjain. Kolmas ja monipuolisin varustus oli vain GTi-mallissa.
309 Suomessa
1980-luvulla Peugeot’n suosio koko Euroopassa ja myös Suomessa nousi nopeasti suosikkimallien Peugeot 205, 309 ja vuonna 1987 esitellyn Peugeot 405 ansiosta. Myös rallimenestys vaikutti asiaan etenkin ehkä Suomessa, koska Peugeot’n kuljettajina toimivat Ari Vatanen, Timo Salonen ja Juha Kankkunen. . Suomessa 309 voitti Tekniikan Maailman 10/1986 vertailutestin, ja maahantuoja Maan Auto vertasi sitä mainonnassa sisätiloilta ja muilta ominaisuuksilta suomalaisten arvostamaan Saab 900:aan.
Etiketti
Eri tilanteissa käytetään erilaisia etikettejä:
L’Osservatore Romano
L’Osservatore Romanon ensimmäinen numero ilmestyi 1. heinäkuuta 1861 Roomassa. Lehden perusti tuolloisen paavillisen hallituksen virkaatekevä sisäministeri Marcantonio Pacelli, myöhemmän paavi Pius XII:n (siviilinimeltään Eugenio Pacelli) isoisä. Lehden alkuperäinen koko oli neljä sivua. Jo vuoden 1861 lopussa lehden nimestä poistettiin sen alaotsikko ”siveellinen sanomalehti”. Lehden otsikon alla on alusta asti ollut sen motto ”Unicuique suum – non praevalebunt” (Jokaiselle omansa – ne eivät sitä voita; vrt. Matteuksen evankeliumin 16:18, jossa Jeesus sanoo Pietarille, etteivät helvetin portit tule voittamaan kirkkoa).
Industrial
Post-industrial
thumb|200px|[[KMFDM yhdisti militaristiset teemat rock-musiikkiin.]]
Ylinen Tuuloslammi
Maantietoa
Lammen pinta-ala on 11,8 hehtaaria ja se on 600 metriä pitkä ja 400 metriä leveä. Lammella ei ole kartan mukaan saaria. Sen rantaviivan pituus on 2,0 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Leheejärven alueeseen (35.791) se kuuluu. Lammen vedenpinnan korkeus on 85,1 metriä mpy.
Soil Stradivarius
Soitin on nimetty Monsieur Soilin mukaan, joka omisti sen vuonna 1902. Soitin myytiin viulukeräilijä Oscar Bondylle. Yehudi Menuhin osti sen vuonna 1950 ja vuonna 1986 hän antoi sen Itzhak Perlmanin käytettäväksi.
Lockerbien pommi-isku
Lockerbien asukkaat
Vaikka monissa maissa suositeltiin Lockerbieen matkustamisen välttämistä, monien uhrien perheet (pääasiassa Yhdysvalloista) tulivat jo muutaman päivän sisällä iskusta tunnistamaan uhreja. Lockerbielaiset vapaaehtoiset perustivat vuorokauden ympäri avoinna olleita kanttiineja, joista sukulaiset, sotilaat, poliisit ja sosiaalityöntekijät saivat ilmaisia voileipiä, aterioita, kahvia ja keskusteluseuraa. Kaupungin asukkaat pesivät, kuivasivat ja silittivät kaikki löytämänsä vaatekappaleet, joilla ei poliisille ollut arvoa todistusaineistona, jotta mahdollisimman moni esine saataisiin palautettua uhrien sukulaisille. BBC:n Skotlannin-kirjeenvaihtaja Andrew Cassell sanoi iskun kymmenentenä vuosipäivänä, että paikalliset olivat "avanneet kotinsa ja sydämensä" uhrien sukulaisille ja kestäneet omat surunsa ja menetyksensä tyynesti ja arvokkaasti, ja että iskun jälkeen solmitut siteet ovat voimissaan nykyäänkin.
Oikeudenkäynti
Vuonna 1991 nostettiin syytteet Abdelbaset Ali Mohmed al-Megrahia ja Lamin Khalifah Fhimahia vastaan. Vuosien ajan Libya kieltäytyi luovuttamasta heitä oikeudenkäyntiin.
Pina Bausch
Pina Bausch esiintyi tanssiteatterinsa kanssa Suomessa vuonna 2005.
Ampiaiset (Aristofanes)
Ampiaiset on Aristofaneen kirjoittama antiikin kreikkalainen komedia. Se tekee pilkkaa ateenalaisten innosta oikeudenkäynteihin ja politikointiin.
Tulkintoja
Ampiaisia on pidetty yhtenä näytelmistä, joka kaikkein parhaiten edustaa vanhan attikalaisen komedian lajityyppiä. Komedia pilkkaa terävästi Kleonia päähenkilöidensä nimien ja toiminnan kautta, ja nämä muodostavat taitavasti rakennetut henkilöhahmot sekä komedian kannalta, psykologisina kuvauksina että allegorioina. Filokleon, ”Kleonin ystävä”, esitetään ilkeänä vanhana miehenä, joka on riippuvainen oikeudenkäynneistä ja turvautuu kaikessa oikeusjärjestelmään, kun taas Bdelykleon, ”Kleonin vihaaja”, esitetään järkevänä, lakeja kunnioittavana nuorena miehenä. Tämä näyttäytyy kirjailijan poliittisena kannanottona, joka kehottaa ateenalaisia korvaamaan vanhan hallinnon nuorilla rehdeillä miehillä. Toisaalta näytelmä kritisoi Kleonin lisäksi koko oikeusjärjestelmää, joka perustui lautamiehiin ja vetoaviin puheisiin.
Peter Erskine
Sessiomuusikkona
Kate Bush
Pino Daniele
Eddie Daniels
Gordon Goodwin
Don Grolnick
Mike Mainieri
Steps Ahead
Kenny Wheeler
One Hot Minute
Levyn teko
Levyn esituotantovaiheessa yhtye vuokrasi maatilan Havaijilta kuukaudeksi harjoitellakseen ja lujittaakseen yhtyeen kemiaa, ajatellen, että maiseman vaihdos pistäisi luovuuden kukkimaan, ja reissulla kylvettiinkin tulevien kappaleiden siemeniä, vaikka yhtyeen kemia ei ollut yhtä toimiva ja ilmeinen kuin vanhan kitaristin kanssa, etenkin edellisen levyn aikaan. Uusi kitaristi Navarro oli vähän hämillään yhtyeen tavasta työskennellä, kun muun yhtyeen vain jammaillessa laulaja esimerkiksi meni nurkkaan kirjoittelemaan sanoituksia. Näihin aikoihin Kiediksellä oli jonkin verran vaikeuksia tuottaa sanoituksia, sitä mukaa kun musiikkiakin syntyi. Reissua leimasi myös se, että yhtye sai kuulla suru-uutisen Nirvanan Kurt Cobainin menehtymisestä, jonka kanssa yhtye oli esiintynyt ja luonut tuttavuutta edellisen levyn tiimoilta. Kiedis kirjoitti muistolaulun "Tearjerker" Cobainista, josta tuli yksi uuden levyn kappaleista. Loppuen lopuksi Havaijilla yhtye sai aikaan raakaversiot noin kymmeneen kappaleeseen, jonka jälkeen oli aika palata kotiin ja siirtyä studioon viimeistelemään sanoituksia ja kappaleita tuottaja Rick Rubinin kanssa.
Musiikkityyli
Muut kappaleet pysyvät uskollisena Red Hot Chili Peppersin aikaisemmalle tuotannolle, vaikkakin sisältäen epätavallisia vaikutteita ("Walkabout"illa kuullaan australialaista teemaa, "Falling Into Grace"lla Australian alkuperäisheimoille tyypillisiä ääniä, kuten didgeridoota matkivia soundeja ja aboriginaalin laulua). "Pea" on basisti Flean yksin bassolla ja laululla esittämä kappale, joka kertoo karkealla kielenkäytöllä häntä loukanneesta henkilöstä. Pea on ainoa albumin kappale, jonka yhtye on esittänyt livenä, Dave Navarron lähdön jälkeen. "Tearjerker" on hillitty balladi, jolla yhtyeen laulaja Anthony Kiedis laulaa surustaan, kuultuaan Kurt Cobainin, yhtyeen kanssa kiertäneen Nirvana- yhtyeen laulajan, kuolemasta. Kappaleella "Transcending" lauletaan näyttelijän ja yhtyeen hyvän ystävän, "River Phoneix"in kuolemasta.
Santa Maria del Popolo
Cerasin kappeli
Cerasin kappeli (ital. Cappella Cerasi) on kappeli vasemman sivulaivan päässä. Kappeli on tehty punaisesta travertiinista ja siellä sijaitsee Caravaggion maalaukset Paavalin kääntymys ja Pyhän Pietarin ristiinaulitseminen sekä Annibale Carraccin tekemä maalaus Neitsyt Marian taivaaseen ottamisesta.
Jussi Jännes
Jännes oli Suomen ensimmäisiä maisema-arkkitehteja, jotka keskittyivät pelkästään suunnitteluun, kun aiemmin puutarha-arkkitehdeilla oli ollut tapana myös rakentaa itse suunnittelemansa kohteet. Hän kehitti omintakeisen esitystyylin suunnitelmilleen, jonka esikuvana on pidetty hänen tanskalaista opettajaansa Carl Theodor Sørenseniä. Hänen arvellaan saaneen vaikutteita myös Brasílian maisemasuunnittelija Roberto Burle Marxilta ja amerikkalaiselta Thomas Churchiltä. Jänneksen suunnitelmiinsa sisällyttämiä laajoja nurmialueita ja eksoottisten kasvien käyttöä kritisoitiin aikanaan Suomessa, mutta hän sai myös seuraajia kuten Maj-Lis Rosenbröijer. Hänen vaikutuksensa alan opettajana ja kehittäjänä myös laajemmin oli merkittävä.
Potidaion
Maantiede
Potidaionin kaupunki sijaitsi Karpathoksen saaren kaakkoisrannikolla nykyisen Kárpathoksen kaupungin eli Pigádian paikalla. Kaupungin mykeneläisen kauden ja antiikin ajan akropoliina eli yläkaupunkina ja linnavuorena toimi nykyinen Vounóksen kukkula Kárpathoksen kaupungin satamalahden koillispuolella. Sen korkeus on 23 metriä. Kaupungin satama sijaitsi nykyisessä luonnonsatamalahdessa.
Star Wars: Battlefront
Pelaaminen
Star Wars: Battlefrontissa pelaaja valitsee puolensa, jonka joukkoihin liittyy yksittäisenä sotilaana. Liittolaisina taistelee tavallisten rivisotilaiden lisäksi myös jedejä ja sithejä, kuten Darth Vader ja Luke Skywalker, mutta näillä ei pääse pelaamaan.
Luettelo Pyhän istuimen eksterritoriaalisista alueista
Tämä on luettelo Pyhän istuimen eksterritoriaalisista alueista. Nämä alueet ovat Vatikaanivaltion ulkopuolella, mutta kuuluvat silti paavin hallinnon alaisuuteen. Suurin osa alueista sijaitsee Roomassa, mutta osa myös Rooman ulkopuolella.
Newgrangen käytävähauta
Haudasta on löydetty ihmisen luunsiruja ja määrittelemättömän ikäiset kolmen koiran luut. Talvipäivän seisauksena 19.–23.12 aurinko valaisee hautakammiota vain 17 minuuttia. Kammion teko olisi vaatinut 300 mieheltä ainakin 20 vuotta.
Kenttäradio
thumb|middle|250px|Yhdysvaltalainen [[LV 217:n esikuva AN/PRC-77 ]] Kenttäradiot (englanniksi combat-net radio, CNR) ovat sodankäynnin vaatimusten mukaan tehtyjä siirrettäviä radioita.
Kenttäradiot olivat Vietnamin sodan aikana kiinteätaajuuksisia eikä salattuja. Vähitellen radioihin tuli puheensalain. Elektronisen sodankäynnin, johon liittyy myös radiohäirintä lähetys- ja vastaanottotaajuudella tai seuraaminen, siirryttiin hyppelevätaajuuksisiin radioihin.
House
Garage
Garage tai garage house (myös New York house, New York garage, US garage) on housemusiikin tyylilaji. Se juontaa juurensa newyorkilaiselta Paradise Garage -klubilta 1980-luvun alusta. Tyylin isänä pidetään yleensä klubilla dj:nä toiminutta Larry Levania. Myös New Jerseyn alueen klubikulttuuri on vaikuttanut garageen vahvasti, ja sieltä pitkälti tulevat musiikkiin myöhemmin usein liitetyt gospel-vaikutteet. Yhdysvaltain garagea ei pidä sekoittaa Isossa-Britanniassa 1990-luvun puolivälissä syntyneeseen UK garageen.
Tōkyō Babylon
Hokuto puolestaan toimii isosiskon roolissa, pitäen huolta Subarusta, ja on päättänyt parittaa Seishiro Sakurazukan ja veljensä yhteen tultuaan lopputulokseen, että nämä olisivat toimiva pari: kummatkin ovat meedioita, Subaru haluaisi olla eläintarhan hoitaja ja Seishiro on eläinlääkäri. Lisäksi hän uskoo Seishiron kuuluvan palkkamurhaajina toimivaan Sakurazukamorin klaaniin, jota vastaan Sumeragit ovat taistelleet vuosisatojen ajan. Hokuton mukaan tämä tekee vain heidän romanssistaan herkullisemman. Subaru ei ole innostunut ajatuksesta, vaan pitää siskonsa toimia ja Seishiron rakkaudentunnustuksia vain kiusallisina.
Hänet täytyy tappaa
Vastaanotto
Mary Dell kirjoittaa Daily Mirrorissa 19.5.1938: "Tätä kirjaa ei todellakaan voi suositella iltalukemiseksi juuri ennen nukkumaanmenoa. Rouva Boyntonin paha silmä saattaa seurata uniin ja muuttaa ne painajaisiksi. Se on varsin vertahyytävä tarina. Loistava romaani."
Kari Leppänen
Ensimmäinen Leppäsen piirtämä Mustanaamio-tarina ”Väärä prinssi” (käsikirjoitus Norman Worker) ilmestyi Mustanaamiossa 11/1979.
Jalmari Virta
Johan Hjalmar (Juho Jalmari) Virta (5. tammikuuta 1884 Kärkölä – 21. tammikuuta 1938 Karhumäki, Neuvostoliitto) oli suomalainen kirvesmies ja sosialistisen työväen ja pienviljelijäin eduskuntaryhmän kansanedustaja.
Jörgen Jönsson
Jörgen Jönsson (s. 29. syyskuuta 1972 Ängelholm, Ruotsi) on pelaajauransa lopettanut ruotsalainen jääkiekkoilija ja kautta aikain ensimmäinen jääkiekkoilija, joka on kyennyt samana vuonna voittamaan olympiakullan, MM-kullan sekä kansallisen sarjan kultamitalin. Tähän hän ylsi 2006. Uransa viimeisen kauden Jönsson pelasi Ruotsin Elitserienissä Färjestadissa 2008–2009.
Jalmari Virta
Elämä
Virta valittiin vaaleissa 1924 Sosialistisen työväen ja pienviljelijöiden vaaliliiton listalta eduskuntaan Hämeen läänin eteläisestä vaalipiiristä. Hän oli kansanedustajana 1924–1926 ja 1927–1930. Hän oli myös Lahden kaupunginvaltuuston jäsen. Kun ryhmän edustajista annettiin pidätysmääräys niin sanottujen kommunistilakien perusteella 1930 Virta piileskeli 5 kuukautta ja siirtyi joulukuussa 1930 Neuvostoliittoon.
Halinallet
Halinallet televisiossa
Televisiosarjatuotanto koostuu kahdesta eri haarasta: DIC Entertainmentin tuottamasta, japanilaisten animoimasta Care Bears -sarjasta (vuosina 1983–85) sekä paremmin tunnetusta Nelvanan tuottamasta The Care Bears Familysta. Jaksoja tuotettiin yhteensä noin 100 vuosina 1983–1990. Näiden lisäksi on tehty erikoisjaksot The Nutcracker, Care Bears Music Video, Land Without Feelings ja The Freeze Machine. Jaksot ovat yleensä kaksiosaisia. Ohjelma-ajan kesto on kokonaisuudessaan 20–23 minuuttia. Yhdysvalloissa esitetyn jakson kesto on 30 minuuttia sisältäen 7–10 minuuttia mainoksia. Sarja on hyvin lämminhenkinen. Halinallet asuvat ylhäisessä pilvien ympäröimässä halimaassa. Heidän tehtävänään on auttaa lapsia ja kannustaa heitä näyttämään ja jakamaan tunteitaan.
Mohamed Ali Nafkha
Ura
Kesäkuussa 2010 Nafkhan ilmoitettiin siirtyvän Sveitsiin Zürichiin 500 000 euron siirtokorvauksella. Kesäkuun lopulla siirto kuitenkin peruuntui, kun Nafkha ei onnistunut vakuuttamaan joukkueen valmennusjohtoa harjoituksissa. Myöhemmin joulukuussa 2010 Sahel ja Zürich saivat uudelleen sovittua Nafkhan siirrosta. Hän allekirjoitti vuoteen 2014 asti kestävän sopimuksen.
Tay
Joessa elää lohia, saukkoja ja nahkiaisia.
Kheopsin pyramidi
Materiaali
Pyramidi rakennettiin enimmäkseen paikalta saaduista kalkkikivilohkareista. Päällysteen kalkkikivi saatiin Niilin itärannan louhoksilta Turasta ja sisällä oleviin kammioihin käytetty graniitti Assuanista 800 kilometrin päästä Niilin yläjuoksulta. Kaikkiaan pyramidiin käytettiin 2,3 miljoonaa lohkaretta. Lohkareiden keskipaino on noin 2,5 tonnia. Suurimmat kalkkikivilohkareet painavat 15 tonnia ja graniittiset kattokivet 50–80 tonnia. Koko rakennelman paino on 5,75 miljoonaa tonnia.
Ryöstäminen
Suurimman osan päällystyksenä käytetystä kalkkikivestä ovat ympäristön asukkaat aikojen kuluessa ottaneet omaan käyttöönsä.
Letzigrund
Letzigrund on kuuluisa myös konserteistaan, ensimmäinen ulkoilmakonsertti pidettiin vuonna 1996.